**Предварителна оценка на въздействието на проект на Правилник за изменение и допълнение на Правилника за устройството и дейността на ОП „Младежки център Пловдив“**

|  |  |
| --- | --- |
| Елементи на оценката | Аргументация |
| Основания за  иницииране  на промени | Чрез инициираните промени в Правилника за устройството и дейността на ОП „Младежки център Пловдив“, се цели подобряване на организационната структура на предприятието, оптимизиране на работния процес, както и коректно отразяване на наличните дълготрайни материални активи в Приложение №2 „Опис на предоставеното за управление имущество“ в съответствие със записаните в счетоводните регистри. |
| Заинтересовани  групи | Заинтересованите страни и засегнатите групи от приемането на инициираните промени в Правилника за устройството и дейността на ОП „Младежки център Пловдив“, са общинските предприятия на Община Пловдив и пряко ОП „Младежки център Пловдив“, което очаква подобряване на организационната структура на предприятието и обективно счетоводно отчитане на разполагаемите материални активи.  Използваните методи за определянето им са оценка на качеството на работата и сравнителен анализ. |
| Анализ на разходи и  ползи | За прилагане на измененията в Правилника за устройството и дейността на ОП „Младежки център Пловдив“, в частта промяна на структурата на персонала без да се променя числеността на предприятието и в частта на промяна в описа на предоставеното за управление имущество не е необходимо разходването на бюджетни средства. |
| Административна тежест и структурни  промени | Не са необходими други административни промени към настоящия момент. |
| Въздействие върху нормативната  уредба | Няма необходимост от непосредствени промени в други нормативни актове в резултат от приемането на инициираните промени в Правилника за устройството и дейността на ОП „Младежки център Пловдив“. |